<classify> Mayanja amesema kasi ya wachezaji katika kuipa heshima klabu lazima ibadilike na hilo litaanzia kwa kutwaa ubingwa, ambapo leo wanacheza raundi ya 25 kwa kuvaana na Toto Africans Uwanja wa Taifa, Dar es Salaam.Simba ni moja ya timu tatu zinazopigania ubingwa wa Tanzania Bara msimu huu, hasa baada ya kutolewa kwenye michuano ya Kombe la FA Jumatatu iliyopita kwa kufungwa mabao 2-1 na Coastal Union ya Tanga katika Nusu Fainali.Akizungumza na gazeti hili, Mayanja alisema huu ni wakati muhimu kwa wachezaji wake kucheza kwa juhudi na kuhakikisha Simba inabeba ubingwa ili wajitengenezee mazingira ya kubaki msimu ujao wa ligi.Hiki ndiyo kipindi pekee ambacho wachezaji wanapaswa kutengeneza soko lao la usajili kwa kuipigania Simba kubeba ubingwa, kwa sababu tukikosa na taji hili hata kazi waliyofanya huko nyuma haitaonekana na watatafutwa wachezaji wapya, alisema Mayanja.Kocha huyo raia wa Uganda, alisema siku zote mchezaji ni sawa na mwanajeshi aliyepo kwenye vita, anatakiwa kupambana hadi mwisho bila kukata tamaa. Alisema baada ya kutolewa kwenye Kombe la FA, kila mchezaji anajua matumaini ya Simba kushiriki michuano ya kimataifa mwakani yapo juu yao, hivyo hiyo ni nafasi pekee kuwapa furaha Simba.Kila timu huwa ina malengo yake kabla ya kuanza msimu, lengo letu kubwa Simba ni kushiriki michuano ya kimataifa mwakani, alisema. Simba leo inashuka Uwanja wa Taifa, Dar es Salaam kuikabili Toto Africans, ambapo kama itashinda itafikisha pointi 60 katika msimamo wa Ligi Kuu Tanzania Bara.Hata hivyo mchezo huo si wa mchezo, kwani mara nyingi Toto Africans yenye undugu wa kihistoria na Yanga imekuwa ikitoa upinzani mkubwa kwa Simba kila wanapokutana. Kutokana na mazingira hayo ni wazi Simba inatakiwa ipambane kwa nguvu zaidi kama itataka kushinda mchezo huo.  <topic>: MICHEZO 